11. ΒΑΣΙΛΙΚΟΝ ΔΙΑΤΑΓΜΑ της 20/30 Ιουλ.1938 Περί εισαγωγής επί προσωρινή ατελεία χάρτου προς κατασκευήν χαρτοπεσετών εξακτέων εις την αλλοδαπήν. Έχοντες υπ’ όψει τας διατάξεις του άρθρ.2 του Νόμ.4607 “περί τροποποιήσεως των διατάξεων των περί τελωνειακού Δασμολογίου Νόμων” μετά γνωμοδότησιν του παρά τω Υπουργείω Εθνικής Οικονομίας Συμβουλίου Βιομηχανίας και Εμπορίου και γνώμην της Διαρκούς Επιτροπής Δασμολογίου και Εμπορικών συμβάσεων και μετά σύμφωνον γνώμην του Συμβουλίου Επικρατείας, προτάσει των επί των Οικονομικών και Εθνικής Οικονομίας Υπουργών, απεφασίσαμεν και διατάσσομεν: Άρθρ.1.-Επιτρέπεται εις τους Εργοστασιάρχας κατασκευής Χαρτοπεσετών ή επί προσωρινή ατελεία ή παροχή αναλόγου τραπεζικής εγγυήσεως εισαγωγής εκ της αλλοδαπής χάρτου της δασμολογικής κλάσεως 178 δ/3, προς κατασκευήν εξ αυτού χαρτοπεσετών και, εξαγωγήν τούτων εις την αλλοδαπήν ή αποταμίευσιν εις τας δημοσίας αποθήκας ή τοιαύτας της Εταιρείας Γενικών Αποθηκών. Άρθρ.2.-Οι Εργοστασιάρχαι οι επιθυμούντες να εισαγάγωσιν τοιούτον χάρτην δια τον ως άνω σκοπόν, δέον να υποβάλλωσιν αίτησιν εις το Υπουργείον των Οικονομικών εν η να ορίζωσιν: α)Το ονοματεπώνυμον αυτών και του εν περιπτώσει απουσίας των, αντιπροσώπου αυτών. β)Το τελωνείον δι’ ου πρόκειται να γίνη η απ’ ευθείας ή εκ της αποταμιεύσεως εισαγωγή του παραληφθησομένου χάρτου. γ)Την πόλιν και ακριβώς την θέσιν εν η έχουσιν εγκατεστημένον το εργοστάσιον αυτών και τας βιομηχανικάς ή μηχανουργικάς εγκαταστάσεις τας οποίας διαθέτουν. δ)Το κατ’ ανώτατον όρον ποσόν της πρώτης ύλης, όπερ υπολογίζωσι να παραλαμβάνωσιν ετησίως, και ε)Την κατ’ ανώτατον όριον ποσότητα ετοίμων προϊόντων ην υπολογίζει να εξαγάγη ετησίως. Επί τη βάσει της αιτήσεως ταύτης ο Υπουργός των Οικονομικών συγκαλεί δια του αρμοδίου Τελώνου την Επιτροπήν του άρθρ.2 του Νόμ.ΒΡΝΗ΄ ήτις μεταβαίνει εις το εργοστάσιον και προβαίνει εις την εξακρίβωσιν των εν τη αιτήσει αναφερομένων και αποφαίνεται περί του παραδοτέου ποσού χάρτου κατ’ έτος εις τον εργοστασιάρχην. Επί τη βάσει της εκθέσεως της Επιτροπής ο Υπουργός των Οικονομικών εγκρίνει την εισαγωγήν επί προσωρινή ατελεία και παρακαταθήκη των δασμών και παρομαρτούντων φόρων ή παροχή αναλόγου τραπεζιτικής εγγυήσεως την εισαγωγήν του αναγκαιούντος ποσού χάρτου ετησίως εις τον εργοστασιάρχην. Άρθρ.3.-Η επί προσωρινή ατελεία εισαγωγή του κατά το άρθρ.1 χάρτου επιτρέπεται δια των τελωνείων α΄ τάξεως η δε εξαγωγή ή αποταμίευσις των εξ αυτού κατασκευασθεισών χαρτοπεσετών γίνεται δια του τελωνείου εισαγωγής αυτού. Άρθρ.4.-Οι βιομήχανοι οι παραλαμβάνοντες χάρτην, κατά τα ανωτέρω υποχρεούνται, όπως επί τη εκάστοτε παραλαβή αυτού καταβάλωσιν επί παρακαταθήκη τους αναλογούντας εις τον χάρτην δασμούς, παραμαρτούντας φόρους και δικαίωματα ή παρέχωσιν ανάλογον τραπεζιτικήν εγγύησιν, οίτινες αποδίδονται εν όλω ή εν μέρει μετά την μερικήν ή ολικήν εξαγωγήν ή αποταμίευσιν των κατασκευασθεισών εξ αυτού χαρτοπεσετών εντός προθεσμίας ενός έτους. Την επομένην της λήξεως της κατά την προηγουμένην παράγραφον προθεσμίας χρεούται η σχετική αίτησις μεταποιήσεως δια του ποσού του εισαγωγικού δασμού και λοιπών φόρων και δικαιωμάτων των ανηκόντων επί του χάρτου του μήπω εξαχθέντος ή μήπω αποτεμιευθέντος υπό μορφήν χαρτοπεσετών και επιδιώκεται η είσπραξις του εις αυτόν ανήκοντος δασμού και λοιπών φόρων. Άρθρ.5.-Ουδεμία μείωσις λόγω φθοράς κατά την επεξεργασίαν (φύρα) αναγνωρίζεται. Εις τους επί των Οικονομικών και Εθνικής Οικονομίας Υπουργούς ανατίθεται η δημοσίευσις και εκτέλεσις του παρόντος Δ/τος.